kardosdrur/scandi-wiki huggingface dataset:
Fahren (Kreis Plön)

Fahren er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Fahren er beliggende omkring 15 km øst for Kiel på østbredden af den 2,7 km² store Passader See. Omkring 5 km nord for Fahren løber Bundesstraße 502 fra Kiel mod Lütjenburg.

Midt i byen er der en samling historiske vejsten, indsamlet fra omegnen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Sæterbebyggelse

En sæterbebyggelse er en bebyggelse med flere sætere, tilhørende forskellige gårde og med forskellige ejere. 

At sæterne ligger samlet i en bebyggelse og ikke spredt enkeltvis i terrænet skyldes flere faktorer. Geografien kan gøre det begrænset, hvilke arealer, som egner sig til bebyggelse, og et græsningsareal kan med fordel udnyttes i fællesskab.

Bygningerne i sæterbebyggelserne i er i dag præget af, at sæterdrift med malkekøer er ophørt for mange årtier siden. Sæterbygningerne, hvis de stadig findes, benyttes i dag som fritidshuse, og eventuelle bygningerne for husdyrdrift er oftest revet ned. Nogle tidligere sæterbebyggelser er i dag forvandlet til hyttebyer og højfjeldsturisme.

Et eksempel på tidligere sæterbebyggelser er Nordseter ved Lillehammer, Norge.
Bebyggelsestyper
Landbrug
Parti Socialiste (Belgien)

Parti Socialiste (PS) (er kendt som Sozialistische Partei (SP) i det tysktalende område mod øst) er et socialdemokratisk parti for den fransk- og tysk-sproglige del af Belgien.

Ved det føderale valg i 2014 fik Parti Socialiste 23 mandater i Repræsentant-kammeret og 9 mandater i Senatet. Ved valget i 2010 fik PS 26 mandater i Repræsentant-kammeret og 7 mandater i Senatet.

Ved Europa-Parlamentsvalget 2014 fik PS 3 mandater i Europa-Parlamentet. 

Elio Di Rupo var belgisk statsminster i 2011–2014, og han var formand for Parti Socialiste i 1999–2011. PS står stærkt i Vallonien, og partiet deltager ofte i koalitionsregeringer.

Historie 
Det belgiske arbejderparti blev dannet i 1885, og det skiftede navn til det belgiske sosialistparti i 1944. 

I 1978 blev partiet delt efter sproglige og regionale kriterier. Parti Socialiste (PS) blev etableret i Vallonien, mens Socialistische Partij (SP eller sp.a) blev etableret i Flandern. Begge partier er repræsenteret i den tosproglige region Bruxelles.

Eksterne links 
Officiel hjemmeside

Socialdemokratiske partier
Politiske partier i Belgien
Etableret i 1978
Socialistische Partij Anders

Socialistische Partij Anders, forkortet til sp.a. («Sosialistiske Parti – Anderledes», sp.a.) er et flamsk socialdemokratisk parti i Belgien. Partiet hed fram til 2001 Socialistische Partij (SP), derefter Socialistische Partij Anders sp.a.) frem til 2009, hvorefter det i en kort periode hed Socialisten en Progressieven Anders.

Ved det føderale valg i 2014 fik Socialistische Partij Anders 13 mandater i Repræsentant-kammeret og 5 mandater i Senatet. Ved valget i 2010 fik sp.a. 13 mandater i Repræsentant-kammeret og 4 mandater i Senatet.

Ved Europa-Parlamentsvalget 2014 fik sp.a. 1 mandat i Europa-Parlamentet.

Historie 
Det belgiske arbejderparti blev dannet i 1885, og det skiftede navn til det belgiske sosialistparti i 1944. 

I 1978 blev partiet delt efter sproglige og regionale kriterier. Parti Socialiste (PS) blev etableret i Vallonien, mens Socialistische Partij, senere Socialistische Partij Anders (SP eller sp.a) blev etableret i Flandern. Begge partier er repræsenteret i den tosprogede region Bruxelles.

Eksterne links 
Officiell hjemmeside

Socialdemokratiske partier
Politiske partier i Belgien
Etableret i 1978
Fiefbergen

Fiefbergen er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Fiefbergen er beliggende på halvøen Wagrien, ca. 5 km syd for østersøkysten, og lige vest for Schönberg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Hammerhoved

Hammerhoved () er en fugl, der lever i Afrika og sydvestlige Arabien. Det er den eneste art i familien Scopidae, der enten placeres i ordenen  Ciconiiformes eller Pelecaniformes.

Noter 
 Avibase - the world bird database

Eksterne henvisninger 

Afrikas fugle
Pelikanfugle
Christen-Democratisch en Vlaams

Christen-Democratisch en Vlaams, forkortet til CD&V (Kristeligdemokratisk og flamsk) er et flamsk og kristendemokratisk parti i Belgien.

Partiet fik sit nuværende navn den 29. september 2001. Før dette hed partiet Christelijke Volkspartij (CVP) (Kristeligt Folkeparti). 

Ved det føderale valg i 2014 fik Christen-Democratisch en Vlaams 18 mandater i Repræsentant-kammeret og 8 mandater i Senatet. Ved valget i 2010 fik CD&V 17 mandater i Repræsentant-kammeret og 4 mandater i Senatet.

Ved Europa-Parlamentsvalget 2014 fik CD&V 2 mandater i Europa-Parlamentet.

Fremtrædende politikere 
Frem til 1999 havde partiets forgænger (Christelijke Volkspartij (CVP)) så stor indflydelse, at man undertiden kaldte Belgien for «CVP-staten».

Blandt partiets fremtrædende politikere er:
 Wilfried Martens (1936–2013), statsminister to gange.
 Leo Tindemans (1922–2014), statsminster.
 Mark Eyskens (født 1933), statsminister april–december 1981.
 Jean-Luc Dehaene (1940–2014), statsminister to gange.
 Herman Van Rompuy (født 1947), statsminister, formand for Det Europæiske Råd 2009–2014.
 Yves Leterme, (født 1960), statsminister to gange.

Historie 
Partiet har sin oprindelse i PSC-CVP, et katolsk belgisk politisk parti som eksisterede fra 1944 til 1968, og som igen havde rødder i et endnu tidligere katolsk parti. 

PSC-CVP blev delt i 1968. Parti Social Chrétien (PSC), (der i 2002 skiftede navn til Centre démocrate humaniste) blev etableret i Vallonien, mens Christelijke Volkspartij (CVP), (der i 2001 skiftede navn til Christen-Democratisch en Vlaams (CD&V)) blev etableret i Flandern. Begge partier er repræsenteret i den tosproglige region Bruxelles.

Eksterne links 
Officiel hjemmeside 

Kristendemokratiske partier
Politiske partier i Belgien
Etableret i 1968
Royal Pavilion

Royal Pavilion er en bygning i Brighton i East Sussex, som tidligere har tilhørt det britiske kongehus. Den er bygget i tre etaper, begyndende i 1787 som et ferie- og rekreationssted ved den Engelske Kanal for kronprins og senere kong Georg 4. af Storbritannien. 

Mellem 1815 og 1822 blev den ombygget under ledelse af John Nash. Byggestilen er indisk-gotisk. Bygningen blev i 1849 solgt til byen Brighton. Den betegnes ofte som Brighton Pavilion og anvendes til middage, kurser, bryllupper m.m.

Se også 
 Haver i England

Eksterne henvisninger 

 The Royal Pavilions officielle hjemmeside 

Brighton
Residensslotte i Storbritannien
Slotte i East Sussex
Bill Cassidy

William Morgan "Bill" Cassidy (født 28. september 1957 i Highland Park) er en amerikansk republikansk politiker. Han er medlem af USA's senat valgt i Louisiana siden 2015 Han var medlem af Repræsentanternes Hus i perioden 2009–2015.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Louisiana
Naoshima

Naoshima (直島町 Naoshima-chō) er en ø, som er en del af præfekturet Kagawa. Øen ligger i indlandshavet Seto.

Øen har et anslået befolkningstal på 3.583 personer (2013). Øens samlede areal er på 14,22 km2.

Naoshima er kendt for sine mange moderne kunstmuseer. For eksempel Chichu Art Museum, der huser en række kunstinstallationer af James Turrell, Walter De Maria og malerier af Claude Monet. Museet er tegnet af den japanske arkitekt Tadao Ando og ligger på øens højeste sted.

Et andet moderne kunstmuseum (og hotel) på øen er Benesse House, som også er tegnet af Tadao Ando.

Naoshima Fukutake Art Museum har en stor udendørs skulpturhave.

De mange museer og øens natur trækker mange turister til øen og er et vigtigt bidrag til den lokale økonomi.

Øer i Japan
Woodstock Palace

Woodstock Palace var et slot og kongelig residens i Woodstock i Oxfordshire, som tilhørte det britiske kongehus.

Slottet blev opført i 1100-tallet som et jagtslot til Henrik 1. af England. Det meste af bygningsværket blev ødelagt under den Engelske borgerkrig (1642-1651), og de genanvendelige sten blev brugt til opførelsen af Blenheim Palace.

Referencer 

Residensslotte i Storbritannien
Slotte i Oxfordshire
Höhndorf

Höhndorf er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Höhndorf er beliggende cirka 3 km syd for Schönberg og omkring 40 km fra Kiel. Ud over Höhndorf ligger landsbyen Gödersdorf i kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
James Turrell

James Turrell (født 6. maj 1943) er en amerikansk kunstner, der primært arbejder med lys og rummelighed. Hans mest kendte værk er Roden Crater, der ligger udenfor Flagstaff i den amerikanske delstat Arizona.

Baggrund 
James Turrell blev født i Pasadena Californien. Da Turrell var 16 år fik han et flycertifikat og arbejdede med at flyve forsyninger til miner og han arbejdede som kartograf. Han fik en bachelorgrad fra Pomona College i perceptuel psykologi i 1965. Han studerede endvidere matematik, geologi og astronomi samme sted.

I 1966 begyndte han på University of California, Irvine, hvor han læste kunst og påbegyndte arbejdet med lysprojektioner. Hans studier blev i 1966 afbrudt, da han blev arresteret for hjælpe unge mænd med at undgå at blive indkaldt til Vietnamkrigen. Han fik en dom på et års fængsel.

Kunstværker 
I 1966 begynde Turell at eksperimentere med lys i sit atelier i Santa Monica, Californien. Ved at dække vinduerne til og kun lukke lidt lys ind fra gaden udenfor, skabte Turrell sin første lysprojektion

Et af hans mest kendte værker er Roden Crater udenfor Flagstaff, Arizona. Værket, der stadig under udførelse, skal være et observatorium i stor skala, hvor man beskueren skal betragte himmelske fænomener.

I 1970'erne udviklede Turrell en række såkaldte "skyspaces", som er lukkede rum med et stort hul i loftet, som åbner direkte op mod himlen. Et Skyspace har plads til ca. 15 personer. Personerne sidder på bænke langs væggene og kigger herefter på himlen gennem det store hul i loftet.

Noter

Postmodernisme
Kunstnere fra USA
Köhn

Köhn er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Köhn er beliggende omkring 9 km sydøst for Schönberg og omkring 6 km fra Østersøen. Kommunen ligger ved nordbredden af den 21,37 km² store Selenter See. Søbredderne er en del af et 705 hektar stort naturschutzgebiet, Nordteil des Selenter Sees und Umgebung, og Hohenfelder Mühlenau der afvander Selenter See til Østersøen, løber gennem kommunen.

I kommunen ligger ud over Köhn, landsbyerne Moorrehmen, Mühlen og Pülsen, samt bebyggelserne Bullenbrook, Köhner Hegbök, Köhnerholz, Selkenrade og Wulfsberg.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Bernays

Bernays er et efternavn, der henviser til blandt andre:

 Edward Bernays (1891–1995) – amerikansk forsker indenfor public relations
 Jacob Bernays (1824–1881) – tysk filolog
 Michael Bernays (1834–1897) – tysk litteraturhistoriker

Efternavne
Amt Langballe

Amt Langballe (Amt Langballig) er et amt i det nordlige Tyskland, beliggende i den nordøstlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten (i Sydslesvig). Amtets administration er beliggende i byen Langballe.

Kommuner i amtet 
 Dollerup
 Grumtoft (Grundhof)
 Langballe (Langballig)
 Munkbrarup
 Ringsbjerg (Ringsberg)
 Ves (Wees)
 Vesterskov (Westerholz)

Eksterne kilder/henvisninger 

 Amt Langballe

Langballe
Dark Sky Island

Dark Sky Island er det ottende studiealbum fra den irske musiker Enya. Det blev udgivet den 20. november 2015 via Aigle Music. Efter udgivelsen af det foregående album And Winter Came... i 2008 tog Enya en lang pause fra at skrive og indspille. Hun vendte tilbage til studiet i 2012 for at indspille Dark Sky Island med hendes samarbejdspartnere; tekstforfatteren Roma Ryan og produceren Nick Ryan. Enya synger alle vokaler og spiller alle instrumenter på albummet, med undtagelse af Eddie Lee der spiller kontrabas på "Even in the Shadows".

Dark Sky Island modtog hovedsageligt positive anmeldelser fra musikkritikere. Det toppede som #4 Storbritannien, hvilket var den højeste placering for et Enya-album siden Shepherd Moons i 1991. Det nåede #8 i USA og i top 10 i 13 lande på verdensplan. En deluxeversion blev udgivet med yderligere tre ekstra sange, og en LP-udgave bliver udgivet 18. december 2015, hvilket er den første LP fra Enya siden genudgivelsen af hendes debutalbum Enya fra 1987.

Spor 
Alle tekster er skrevet af Roma Ryan, al musik er komponeret af Enya og alle sange er produceret af Nicky Ryan.

Hitlister

Referencer 

Enya-album
Album fra 2015
Queen's House

Queen's House var et kongeligt slot i Greenwich i London. Det blev opført 1616-1617 af arkitekt Inigo Jones for dronningen, Anna af Danmark. Det blev færdigbygget i 1635 for dronning Henriette Marie af Frankrig. 

I 1934 besluttede Det britiske parlament at oprette National Maritime Museum på slottet. Det åbnede i 1937. Fra 1986 til 1999 foregik en større restaurering, og det meste af bygningen bruges i dag som udstillingslokale for museets store malerisamling.

Sommer-OL 2012 
Ved Sommer-OL 2012 blev der i Greenwich Park bag Queen's House opført et midlertidigt stadion, hvor konkurrencerne i hestesport blev afviklet. Der var VIP faciliteter for hele OL i slottet.

Eksterne henvisninger 

 Queen's Houses officielle hjemmeside 

Bygninger, konstruktioner og anlæg i London
Greenwich
Museer i London
Residensslotte i Storbritannien
Slotte i Kent
Chichu Art Museum

Chichu Art Museum (japansk: 地中美術館) er et museum der ligger på den sydlige del af øen Naoshima i præfekturet Kagawa, Japan. Det er tegnet af den japanske arkiktekt Tadao Ando og blev indviet den 18. juli, 2004.

Baggrund 
Museet, der delvist ligger under jorden, er ejet af Naoshima Fukutake Art Museum Foundation. Museet er et af flere kunstrelaterede projekter på øen Naoshima, som tiltrækker mange turister.

Udstillede værker 
Museet har faste udstillinger af Walter De Maria, James Turrell og Claude Monet.

Walter de Maria 
 "Time/Timeless/No Time," 2004 - granit, mahogni, bladguld, beton

Claude Monet 
 "Water Lilies," 1914-17 - olie på lærred, 200×200 cm
 "Water Lilies, Reflections of Weeping Willows," 1916-19 - olie på lærred, 100×200 cm
 "Water-Lily Pond," 1917-19 - olie på lærred, 100×200 cm
 "Water-Lily Pond," c.1915-1926 - olie på lærred, diptykon, hver del: 200×300 cm

James Turrell 
 Afrum, Pale Blue," 1968 - projektor
 "Open Field," 2000 - fluorescerende lys, neonrør
 "Open Sky," 2004 - LED, xenon lampe

Chichu Garden 
Mellem billetkontoret og selve museet finder man Chichu Garden. Et område på ca. 400 m2 med omkring 150 forskellige typer af planter og 40 forskellige træer, der enten er med på Monets værker eller som var samlet af kunstneren igennem hans liv.

Kunstmuseer
Museer i Japan
Naoshima Art House Project

Naoshima Art House Project er en samling af forladte huse, værksteder, og templer, der er blevet omdannet til kunstinstallationer af kunstnere og arkitekter.

De forskellige kunstinstallationer finder man på den lille japanske ø Naoshima i byen Honmura. De omdannede huse ligger spredt i den lille by og udefra ligner de fleste huse byens øvrige traditionelle huse. Men indvendig er husene hver især blevet indrettet af kunstnere.

Kunstværker

Kadoya 
Kunstner: Miyajima Tatsuo

Kadoya er et 200 år gammelt lager, hvor kunstværket blandt andet omfatter et bassin med vand, hvor der nedlagt en række LED-lys.

Minamidera 
Arkitekt: Tadao Ando

Kunstner: James Turrell

Huset ligger på en grund, hvor der tidligere lå et tempel. Inde i huset finder man kunstværket "Backside of the Moon", der udfordrer beskurens opfattelse af lys.

Go'o templet 

Kunstner: Sugimoto Hiroshi

En trappe lavet af glas går fra en tempelbygning ned til et underjordisk kammer, der repræsenterer foreningen mellem jorden og himmelen.

Ishibashi 
Kunstner: Senju Hiroshi

Huset er bygget for omkring 100 år siden af en rig købmand, der tjente sine penge på handel med salt. Huset er blevet sat i stand og indeholder to store malerier af Senju Hiroshi.

Gokaisho 
Kunstner: Suda Yoshihiro

Huset var oprindeligt et lill forsamlingshus, hvor byens beboer kom for at spille Go - en slags japansk skak. Kunstværket omfatter blandt håndskårne kamiliablomster, der ligger på tatami-måtte.

Haisha 
Kunstner: Otake Shinro

Huset har tidligere tilhørt en tandlæge og nu indrettet som et galleri med store skulpturer. Blandt værkerne er en kopi af Frihedsgudinden.'

Kinza 
Kunstner: Naito Rai

Kinza er et 200 år gammelt hus, der er blevet omdannet til et kunstværk, der har fokus på bygnings traditionelle konstruktioner.

Kilder 

Kunst fra Japan
How the West Was Won (tv-serie)

How the West Was Won er en amerikansk westernserie med James Arness, Eva Marie Saint, Bruce Boxleitner, Fionnula Flanagan, Kathryn Holcomb, William Kirby Cullen, Vicki Schreck i hovedrollerne.
Serien er løst baseret på Cinerama-filmen fra 1962 af samme navn (på dansk Vi vandt vesten). I 1976 blev serien sat i gang med en 2-timers pilot-film "The Macahans". Sidenhen blev serien sendt som miniserie i 1977, og som regulær serie i 1978 og 1979 - i alt 25 afsnit. Serien var en stor succes i Europa og fandt her tilsyneladende større og mere vedholdende seertilslutning end i USA. Serien er blevet genudsendt adskillige gange på forskellige europæiske TV-kanaler, f.eks. I Frankrig, Tyskland, Italien og Sverige.
</div>Serien blev frigivet på DVD i Europa i november 2009.I forbindelse med seriens rulletekster vises en række malerier af maleren Charles Marion Russel fra 1912.

Medvirkende 
 James Arness som Zebulon "Zeb" Macahan
 Bruce Boxleitner som Luke "Seth" Macahan
 William Kirby Cullen som Josh "Jed" Macahan
 Fionnula Flanagan som Molly Culhane
 Kathryn Holcomb som Laura Macahan
 Richard Kiley som Timothy "Tim" Macahan
 Jared Martin som Frank Grayson
 Eva Marie Saint som Katherine "Kate" Macahan
 Vicki Schreck som Jessica "Jessie" Macahan
 Harris Yulin som Deek Peasley

Eksterne henvisninger 
 

Amerikanske tv-serier fra 1970'erne
Tv-programmer fra American Broadcasting Company
Western (genre)
National Maritime Museum

National Maritime Museum er et maritimt museum beliggende i Greenwich, London. Det er det ledende maritime museum i Storbritannien, og blandt de største af sin art i verden. 

Det blev åbnet 27. april 1937 som en del af Maritime Greenwich verdensarv, med også Royal Greenwich Observatory og slottet Queen's House fra 1600-tallet. Det fælles navn er Royal Museums Greenwich.

Eksterne henvisninger 

 National Maritime Museums officielle hjemmeside 

Museer i London
Greenwich
Søfartsmuseer
Museer etableret i 1937
Ulla Hinge Thomsen

Ulla Hinge Thomsen (født 6. august 1971) er en nulevende, dansk forfatter, journalist og parterapeut. Hun er uddannet cand. mag. på Københavns Universitet, hvor hun læste Sprogpsykologiske metoder. Hun har endvidere en uddannelse i journalistik fra Danmarks Journalisthøjskole.Derudover er hun certificeret parterapeut og sexolog fra Løvendahls Akademi.

Før Ulla Hinge Thomsen startede sin karriere som forfatter, har hun arbejdet på en række danske magasiner som fx Magasinet Liv, Vores Børn og Vores Børn JUNIOR. Hun er endvidere en af initiativtagerne og skribent på bloggen Bogliv.dk, der anmelder skøn- og faglitteratur.

Bibliografi 
Forfatteren har udgivet følgende bøger:

 Særligt sensitiv - en guide til det gode liv (2015)
 Tilgiv - sådan kommer du videre (2016) 
 En duft af appelsin (2018)
 Sårbar (2021)
 10 ting du ikke tør (2023)

De tre første bøger udgivet på forlaget Rosinante, mens Sårbar er udgivet på Politikens Forlag.

Referencer

Eksterne links 
 Bloggen bogliv.dk
 Dansk forfatterforening: Ulla Hinge Thomsen 

Faglitterære forfattere fra Danmark
Journalister fra Danmark
Andrea Pellegrini

Andrea Pellegrini (født 7. november 1975 i Aarhus) er en dansk mezzosopran. Hun er datter af jazzmusiker Rolando Pellegrini (Rolly) og laborant Annelise Pellegrini (født Dahlgaard).

Karriere 
Andrea Pellegrini begyndte på klaver som syvårig og modtog sangundervisning som 17-årig. Hun gik på Det Kongelige Danske Musikkonservatorium fra 1998 til  2003 og fortsatte på Operaakademiet fra 2003 til 2006. 

Hun debuterede på Det Kongelige Teater i 2006 som Rosina i Barberen i Sevilla. Hun har bl.a. sunget Cherubino i Mozarts Tryllefløjten, Idamante i Idomeneo, Mercedes i Bizets Carmen, Suzuki i Puccinis Madame Butterfly og Adalgisa i Bellinis Norma i opsætninger på Det Kongelige Teater, Den Jyske Opera og Opera Hedeland. 
Hun har også optrådt som solist ved koncerter: 

 I oratorier af Bach
 Verdis Requiem
 Mozarts Requiem
 Dvořáks Requiem
 Pergolesis Stabat Mater 
 Beethovens 9. symfoni
 Mahlers Des Knaben Wunderhorn og Kindertotenlieder 
 Berlioz' Les Nuits d'Été
 
Andrea Pellegrini har desuden indspillet flere CD'er med Martin Hall, har optrådt med bandet tv·2 og er medstifter af tangoorkestret The Piazzolla Orchestra.

Hun har en søn f. 2000.

Diskografi 
Medvirker på:
 John Frandsen: Requiem (2014) Dacapo Records
 Poul Schierbeck: Opera Fête Galante (2013) Dacapo
 Youroland: Requiem Snow falls as snow (2013) Target Records
 Martin Hall: If Power Asks Why (2012) Panoptikon
 J. S. Bach: Christmas Oratorium (2008)
 Peder Gram: Orchestral Works Vol. 2 (2008) Dacapo
 Martin Hall: Hospital Cafeterias (2009) Panoptikon
 Martin Hall: Das mechanische Klavier (2004) Panoptikon
 Martin Hall: Camille (2002) MNW

Priser og hædersbevisninger 
 Roager Fondens talentpris (2005)
 Det danske Wagner-selskabs stipendium til unge sangere (2006) 
 Reumert Talentprisen (2007) 
 Musikanmelderringens kunstnerpris (2008)  
 Folmer Jensen's legat fra Tivoli (2009) 
 Elisabeth Dons Mindelegat (2013) 
 Aksel Schiøtz-prisen (2013) 
 Very Clicquot Champagne Award (2013)

Referencer

Eksterne henvisninger 
 Andrea Pellegrinis hjemmeside
 The Piazzolla Orchestras hjemmeside 

Sangere fra Danmark
Operasangere fra Danmark
Personer fra Aarhus
Personer i Kraks Blå Bog